b'\n_START_ARTICLE_\nMidnight Sun\n_START_SECTION_\nVuotaminen internetiin\n_START_PARAGRAPH_\nElokuussa 2008 osa teoksen luonnoksista postitettiin luvattomasti internetiin, mink\xc3\xa4 j\xc3\xa4lkeen Meyer lopetti Midnight Sunin kirjoittamisen ja kertoi keskittyv\xc3\xa4ns\xc3\xa4 perheeseens\xc3\xa4 ja muihin mahdollisiin projekteihin. H\xc3\xa4n ei ole kertonut kuka vuosi tekstin, mutta on sanonut ettei usko tekij\xc3\xa4n tarkoittaneen teolla pahaa. Midnight Sunin kyseess\xc3\xa4 olevat luonnokset ovat n\xc3\xa4ht\xc3\xa4viss\xc3\xa4 Meyerin kotisivuilla. Kev\xc3\xa4\xc3\xa4ll\xc3\xa4 2009 teoksen julkaisusta ei ole varmuutta. Marraskuussa vuonna 2008 Meyer kertoi haastattelussa ettei ollut sopivassa mielentilassa kirjoittaakseen teosta ja suunnittelevansa kirjan kirjoittamista vasta muutaman vuoden p\xc3\xa4\xc3\xa4st\xc3\xa4 ollessaan varma, ett\xc3\xa4 "kaikki ovat jo unohtaneet sen". Ennen kirjan vuotamista internetiin Meyer antoi Houkutus-kirjan pohjalta tehdyn vuoden 2008 elokuvan Twilight \xe2\x80\x93 Houkutus ohjaajan Catherine Hardwicken ja Edwardia n\xc3\xa4ytelleen Robert Pattinsonin lukea elokuvan kuvausten aikana osan Midnight Sunista, jotta he saisivat paremman kuvan Edwardin hahmosta.'